Uznesenie Európskeho parlamentu o návrhu všeobecného rozpočtu Európskej únie na rozpočtový rok 2006, oddiel I - Európsky parlament, oddiel II - Rada, oddiel IV - Súdny dvor, oddiel V - Dvor audítorov, oddiel VI - Európsky hospodársky a sociálny výbor, Oddiel VII - Výbor regiónov, oddiel VIII(A) - Ombudsman, oddiel VIII(B) - Európsky dozorný úradník pre ochranu údajov (C6-0300/2005 - 2005/2002(BUD))



Úradný vestník 272 E , 09/11/2006 S. 0561 - 0567



P6_TA(2005)0410 Návrh všeobecného rozpočtu na rok 2006 (oddiely I, II, IV, V, VI, VII, VIII) Uznesenie Európskeho parlamentu o návrhu všeobecného rozpočtu Európskej únie na rozpočtový rok 2006, oddiel I - Európsky parlament, oddiel II - Rada, oddiel IV - Súdny dvor, oddiel V - Dvor audítorov, oddiel VI - Európsky hospodársky a sociálny výbor, Oddiel VII - Výbor regiónov, oddiel VIII(A) - Ombudsman, oddiel VIII(B) - Európsky dozorný úradník pre ochranu údajov (C6-0300/2005 — 2005/2002(BUD)) Európsky parlament, - so zreteľom na článok 272 Zmluvy o ES, - so zreteľom na rozhodnutie Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev [1], - so zreteľom na medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a o zlepšení rozpočtového postupu [2], - so zreteľom na svoje uznesenie z 9. marca 2005 o usmerneniach pre oddiely II, IV, V, VI, VII, VIII(A) a VIII(B) a opredbežnom návrhu odhadu rozpočtu Európskeho parlamentu (oddiel I) pre rozpočtový postup na rok 2006 [3], - so zreteľom na uznesenie z 12. mája 2005 o odhade príjmov a výdavkov Európskeho parlamentu na rozpočtový rok 2006 [4], - so zreteľom na predbežný návrh všeobecného rozpočtu Európskej únie na rozpočtový rok 2006, ktorý Komisia predložila 27. apríla 2005 (KOM(2005)0300), - so zreteľom na návrh všeobecného rozpočtu Európskej únie na rozpočtový rok 2006 ustanovený Radou 15. júla 2005 (C6-0300/2005), - so zreteľom na článok 69 a prílohu IV rokovacieho poriadku, - so zreteľom na správu Výboru pre rozpočet a stanoviská Výboru pre medzinárodný obchod, Výboru pre rozpočtovú kontrolu, Výboru pre občianske slobody, spravodlivosť a vnútorné veci a Výboru pre petície (A6-0307/2005), A. keďže súčasný finančný výhľad stanovil strop okruhu 5 (administratívne výdavky) v rozpočtovom roku 2006 na 6708 miliónov EUR v súčasných cenách, B. keďže predbežný návrh rozpočtu (PNR) na rok 2006 ponecháva rezervu vo výške približne 10,2 mil. EUR pod stropom okruhu 5 finančného výhľadu na rozpočtový rok 2006, C. keďže návrh rozpočtu (NR) ustanovený Radou na rok 2006 ponecháva rezervu vo výške približne 103,1 mil. EUR pod stropom okruhu 5 finančného výhľadu, čím sa znižujú výdavky o 119,9 mil. EUR, D. keďže odhady Parlamentu boli stanovené na 1341,6 mil. EUR, čo zodpovedá najvyššej úrovni 20 % okruhu 5, E. keďže Európsky parlament v uvedenom uznesení z 12. mája 2005 o odhadoch Európskeho parlamentu zdôraznil význam uplatňovania zásad správneho finančného hospodárenia a rozpočtovej disciplíny v oblasti administratívnych výdavkov Európskeho parlamentu, Všeobecný rámec 1. opätovne vyjadruje svoj záväzok poskytovať európskym inštitúciám dostatok prostriedkov na konsolidáciu rozšírenia v roku 2004, na prípravu ďalšieho rozšírenia a zabezpečenie riadneho fungovania inštitúcií; 2. žiada všetky inštitúcie, aby dostupné rozpočtové prostriedky využívali racionálne na zlepšenie efektivity ich kľúčových činností a na splnenie stanovených priorít; 3. zastáva názor, že treba vyhovieť žiadostiam o prijatie požadovaného počtu zamestnancov z členských štátov, ktoré do EÚ vstúpili v roku 2004; žiada všetky inštitúcie, aby analyzovali príčiny akýchkoľvek oneskorení pri prijímaní zamestnancov do služobného pomeru alebo trvalo neobsadených pracovných miest a situáciu riešili prostredníctvom osobitných opatrení; 4. stotožňuje sa s pozíciou Rady o uplatňovaní rozpočtovej disciplíny na administratívne výdavky, zastáva však názor, že počas jej uplatňovania treba osobitne vyhodnotiť potreby každej inštitúcie; kritizuje Radu za použitie metódy celoplošného znižovania počtu pracovných miest a rozpočtových prostriedkov a preto svoj prístup považuje v porovnaní s prístupom Rady za odlišný; 5. je za zachovanie primeranej rezervy pod stropom okruhu 5 (administratívne výdavky); navrhuje vrátiť späť 7,7 mil. EUR z 15,1 milióna EUR, o ktoré Rada v prvom čítaní znížila rozpočty iných inštitúcií (okrem Parlamentu a Rady); Oddiel I - Európsky parlament Úroveň rozpočtových prostriedkov 6. berie na vedomie návrh predsedníctva stanoviť rozpočet na úroveň 20 % okruhu 5, čo zodpovedá celkovému zvýšeniu rozpočtu Európskeho parlamentu o 6,1 % v porovnaní s rozpočtom na rok 2005, čo je viac ako 4,5 % priemerné zvýšenie administratívnych výdavkov okruhu 5 návrhu rozpočtu; potvrdzuje obvyklý podiel Európskeho parlamentu v rozpočte vo výške 20 % okruhu 5; zdôrazňuje že Európsky parlament sa úspešne pridŕžal vlastného návrhu hornej hranice a uskutočnil dôležité úsporné opatrenia prostredníctvom zrýchlených platieb na politiku v oblasti správy budov; 7. pripomína, že v nedávnych rokoch došlo k významným objemom zberných prenosov "ramassage" a dokonca aj k systematickému rušeniu rozpočtových prostriedkov; zastáva názor, že ide o nesystémový spôsob tvorby rozpočtu; pripomína, že v roku 2004 predstavoval objem zberných prenosov vyše 150 miliónov EUR a 27 miliónov EUR bolo zrušených, a že na rok 2005 sa odhaduje prebytok vo výške 98 miliónov EUR; 8. rozhodol sa zapísať sumu 15 miliónov EUR do rezervy "Predbežne vyčlenené rozpočtové prostriedky na investície do nehnuteľností" (položka 2009), ktorá umožní pokračovať v nákupe budov; 9. súhlasí, aby Výbor pre rozpočet podporil prostredníctvom opravných rozpočtov použitie akejkoľvek nevyužitej sumy v rámci 20 % okruhu 5 ako finančnú injekciu na nákup budov; 10. pripomína odsek 27 uvedeného uznesenia Európskeho parlamentu z 12. mája 2005 o odhadoch Európskeho parlamentu, podľa ktorého by sa celková úroveň rozpočtu Parlamentu mala určiť na základe odôvodnených, skutočných potrieb po podrobnom posúdení; odhaduje, že po obozretnom vyhodnotení týkajúcom sa rozpočtu na rok 2006 existuje potenciál znížiť rozpočet Parlamentu o 20 miliónov EUR pod úrovňou 20 % okruhu 5 bez toho, aby vznikla prekážka v efektívnom fungovaní Parlamentu; rozhodol sa preto stanoviť rozpočet Parlamentu na rok 2006 na 1321,6 mil. EUR; zdôrazňuje, že to nevytvára precedens na obmedzenie práva Parlamentu využiť 20 % okruhu 5 v nasledujúcich rokoch; 11. zastáva názor, že by sa pri rozhodovaní o nových prioritách mal využiť prezieravý postup s cieľom zabezpečiť dlhodobé pokrytie finančných potrieb Parlamentu; pripomína zavedenie nového štatútu poslancov od polovice roka 2009, pričom náklady naň sa odhadujú na 100 miliónov EUR ročne; Informačná a komunikačná politika 12. zastáva názor, že návrh predsedníctva na zapísanie sumy 50 miliónov EUR do informačnej rezervy a zachovanie dodatočnej sumy 17,2 milióna EUR v rezerve pre mimoriadne prípady nie je v súlade ani so súčasným stavom výboja nových politických priorít, ani so zásadou rozpočtovej disciplíny; 13. opakuje svoje stanovisko, že informačná a komunikačná politika je jednou z priorít Európskeho parlamentu, a preto je potrebné investovať do zlepšovania komunikácie medzi občanmi EU a Parlamentom; rozhodol sa začleniť 20 miliónov EUR do tzv. informačnej a komunikačnej rezervy, ktorá sa využije na zlepšenie komunikácie Parlamentu s občanmi; 14. poznamenáva, že širšie využitie moderných audiovizuálnych médií a zrozumiteľnejšia a atraktívnejšia štruktúra rozpráv na plenárnych schôdzach sú predpokladom kvalitnejšieho sprostredkovania práce Parlamentu; 15. pripomína priority zdôraznené v článkoch 11 a 12 uvedeného uznesenia Európskeho parlamentu z 12. mája 2005 o odhadoch Európskeho parlamentu, konkrétne zlepšenie služby pre návštevy a posilnenie úlohy informačných kancelárií s cieľom decentralizovať informačné aktivity na členské štáty s cieľom uľahčiť kontakt poslancov s občanmi; 16. zastáva názor, že akýkoľvek návrh by mal poskytnúť jasné informácie o finančných nákladoch a o strednodobých finančných požiadavkách; konštatuje, že nové projekty súvisiace s informačnou a komunikačnou politikou by mali zabezpečiť primeraný dohľad, ktorý zahŕňa riadiace orgány Parlamentzu a politické skupiny; Rozširovanie 17. podporuje ďalšie zlepšovanie poskytovania jazykových služieb pre poslancov; je znepokojený vysokým počtom neobsadených pracovných miest v tejto konkrétnej oblasti a zastáva názor, že tejto téme treba venovať primeranú pozornosť; očakáva, že administratíva predloží do 30. novembra 2005 konkrétne návrhy; 18. potvrdzuje tieto opatrenia v súvislosti s rozšírením: - v súlade s predchádzajúcim rozhodnutím v odhadoch, vytvorenie 113 pracovných miest (77 A*, 14 B* a 22 C*) na sekretariáte Parlamentu a 22 pracovných miest (10 A*, 4 B* a 8 C*) v politických skupinách v pláne stavu zamestnancov na rok 2006, - zmena 12 pracovných miest kategórie D* na C* v súvislosti s rozšírením v máji 2004, - povýšenie piatich pracovných miest A*5 na A*9 a piatich pracovných miest A*5 na A*12 s cieľom prijať úradníkov zo štátov pristupujúcich v máji 2004 na úrovni stredného manažmentu; 19. rozhodol, že sumu 13800000 EUR, uvedenej vo svojich odhadoch, navýši o ďalšie rozpočtové prostriedky vo výške 9726000 EUR v spojení s prípravami na pristúpenie Rumunska a Bulharska: - suma 3850000 EUR sa vloží do položky 1400 "ostatní zamestnanci", - suma 900000 EUR sa vloží do položky 1402 "konferenční tlmočníci", - suma 440000 EUR sa vloží do položky 1420 "vonkajšie služby", - suma 1136000 EUR sa vloží do položky 2001 "ročné splátky nájomného", - suma 1400000 EUR sa vloží do položky 2007 "úprava priestorov", - suma 2000000 EUR sa vloží do položky 4000 "bežné administratívne výdavky a výdavky spojené s politickou a informačnou činnosťou politických skupín a nezaradených poslancov"; Podrobnejší spôsob tvorby rozpočtu 20. vyzýva na zlepšenie uvádzania príjmov z pôžičiek, nájmov alebo z poskytovania služieb, ktoré by sa mali jasne uvádzať vo výkaze príjmov rozpočtu Európskeho parlamentu; 21. navrhuje vytvorenie samostatnej položky pre informačné kancelárie a žiada, aby sa počet ich pracovníkov uvádzal v poznámke pod čiarou v pláne stavu zamestnancov Európskeho parlamentu; 22. žiada, aby sa náklady na služobné cesty v súvislosti so školeniami uvádzali v samostatnej rozpočtovej položke; Politika v oblasti nehnuteľností 23. ľutuje, že predsedníctvo neodpovedalo na žiadosť o predloženie aktualizovaného plánu obstarávania nehnuteľností vrátane možností na nákup priestorov pre informačné kancelárie; žiada o poskytnutie týchto informácií do 30. novembra 2005; zastáva názor, že Európsky parlament by mal mať jasnú politiku v oblasti nehnuteľností, ktorá by umožnila náležité finančné plánovanie; Politika v oblasti zamestnancov 24. ľutuje, že v žiadosti predsedníctva o 112 nových pracovných miest nesúvisiacich s rozšírením sa nezohľadnila možnosť presunu existujúcich zamstnancov, ktorá bola vyslovená v odseku 6 uvedeného uznesenia z 12. mája 2005 o odhadoch Európskeho parlamentu; 25. opätovne vyslovuje žiadosť, aby bola do 30. novembra 2005 vypracovaná správa s podrobnými informáciami o súčasnom počte zmluvných a dočasných zamestnancov a porovnanie pred a po zmene štatútu; zastáva názor, že informácie uvedené v predchádzajúcej správe boli príliš krátke a všeobecné; 26. žiada administratívu Európskeho parlamentu o zahrnutie podrobných informácií o počte zmluvných zamestnancov na sekretariáte Európskeho parlamentu a v politických skupinách, ako aj zamestnancov v informačných kanceláriách do predbežného návrhu odhadu rozpočtu; 27. rozhodol o týchto opatreniach v súvislosti s plánom stavu zamestnancov: a) vytvoriť 18 A* pracovných miest v oddelení pre publikovanie na internete s cieľom zabezpečiť jeho viacjazyčnosť; b) vytvoriť 46 (21 A*, 1 dočasné A*, 19 B*, 5 C*) pracovných miest vo všetkých iných prioritných oblastiach vrátane Systému environmentálneho manažmentu a auditu (EMAS), oddelenia pre bezpečnosť, riaditeľstva pre informačné technológie, podpory služieb Parlamentu, GR pre vonkajšie politiky, GR pre informácie, GR pre personál, GR pre infraštruktúru a tlmočenie, GR pre financie, predĺžiť 4 dočasné pracovné miesta (3 A* a 1 C*) na právnom oddelení a zmeniť 6 A* pracovných miest na GR pre informácie z dočasných na stále; c) schváliť povýšenia 60 pracovných miest A*5 na A*12, 39 pracovných miest B*3 na B*11 a 91 pracovných miest C*1 na C*7 s cieľom uľahčiť medziinštitucionálne presuny; d) schváliť povýšenia potrebné na vykonávanie politiky povyšovania zamestnancov v Európskom parlamente a korektne uplatňovať nový služobný poriadok, ktorý zavádza novú štruktúru tried: 245 pracovných miest A*, 87 pracovných miest B*, 573 pracovných miest C* a 35 pracovných miest D*; e) zabezpečiť financovanie na ďalšie povýšenia na sekretariátoch politických skupín z rovnakého dôvodu: - 6 A*12 na A*13, 4 A*11 na A*12, 6 A*10 na A*11, 1 A*9 na A*10, 1 A*8 na A*9, 10 A*6 na A*7, 1 A*5 na A*7, 7 A*5 na A*6, 2 B*10 na B*11, 1 B*8 na B*10, 3 B*8 na B*9, 5 B*7 na B*8, 2 B*6 na B*7, 2 B*5 na B*6, 13 B*3 na B*4, 2 C*6 na C*7, 1 C*5 na C*6, 1 C*3 na CM, 5 C*1 na C*2, 1 DM na CM, 1 D*3 na CM, - zrušiť tieto povýšenia uvedené v odhadoch: 2 A*6 na A*9; f) zabezpečiť financovanie pre jedno povýšenie dlhodobo slúžiaceho úradníka ad personam z kategórie A*14 na A*15; g) zabezpečiť financovanie týchto povýšení dočasných pracovných miest: - sekretariát Parlamentu: 1 A*12 na A*13 v lekárskej službe, - sekretariát nezaradených poslancov: 3 C* na 3 B*; h) povoliť technické úpravy v súvislosti s najnovším systémom osobitného predčasného odchodu do dôchodku: - sekretariát Parlamentu: 1 B*7 na B*8, 3 B*3 na B*5, a1 C*5 na C*6, - politické skupiny: 1 A*5 na A*12, 1 B*10 na B*8, 1 B*7 na B*6, a 1 C*1 na B*3; 28. poznamenáva, že administratíva Európskeho parlamentu by mala byť plne v súlade s kódexom riadnych postupov na zamestnávanie postihnutých osôb; Ďalšie témy 29. rozhodol o zapísaní symbolického záznamu v súvislosti s rozpravou o budúcnosti Európy, v očakávaní záverov rokovaní konferencie predsedov; 30. žiada administratívu Európskeho parlamentu o preskúmanie možnosti vytvorenia programu odborného vzdelávania, ktorý by určitému počtu stážistov umožnil využiť vzdelávacie programy v Európskom parlamente; vyzýva generálneho tajomníka, aby predložil správu o tejto otázke; navrhuje vytvoriť rezervu 5 (1 A* a 4 B*) pracovných miest pre jednotku odborného vzdelávania a nový rozpočtový riadok 1407 -Príspevok na vzdelávanie (program odborného vzdelávania Európskeho parlamentu) ako symbolický záznam; 31. vyzýva, aby zamestnanci na novo vytvorených pracovných miestach v EMAS preskúmali využitie vozidiel v Európskom parlamente, ktoré menej znečisťujú životné prostredie; 32. rozhodol upraviť iné oblasti, v ktorých sa od prijatia odhadov uskutočnili zmeny: - zapísanie p. m. do položky 3222/02 (Výdavky na archívne fondy; spracovanie dokumentov poslancov Európskeho parlamentu postúpených formou darov alebo dedičstiev) ak by sa rozpočtové prostriedky mohli previesť do rozpočtového riadku vtedy, keď predsedníctvo dokončí vyhodnotenie politiky historických archívov, - zvýšenie sumy na položku 3200/02 (získavanie znaleckých posudkov; odborníci a iné osoby zainteresované vo vonkajších politikách EÚ) o 65000 EUR; 33. upozorňuje na pokrok, ktorý sa dosiahol v súvislosti s administratívnou reformou s názvom Raising the Game (Vyššie ciele) pokiaľ ide o pomoc poslancom pri ich legislatívnej činnosti v rozšírenej Európskej únii; vyzýva generálneho tajomníka a predsedníctvo, aby pravidelne kontrolovali fungovanie sekretariátov výborov a žiada, aby sa predsedom výborov pri plnení ich úloh poskytla plná podpora; povzbudzuje generálneho tajomníka k prijatiu opatrení zodpovedajúcim zvýšenému množstvu povinností poslancov a parlamentných výborov, ktorí nesú zodpovednosť za legislatívnu úlohu Parlamentu; 34. vyzýva predsedníctvo, aby preskúmalo možnosti zníženia nárastu energetických nákladov, napr. podľa vzoru japonskej iniciatívy "bez kravát" - teda znížením výkonu klimatizácie v letnom období; 35. poukazuje na význam dennej fyzickej aktivity pre zdravie poslancov a personálu; žiada predsedníctvo, aby uskutočnilo hodnotenie fungovania športového centra, najmä poskytovaných služieb a cenovej politiky centra, s prihliadnutím na otváracie hodiny; 36. vyzýva predsedníctvo, aby sa usilovalo o ďalšie zdokonalenie politiky odborného vzdelávania vrátane jazykového vzdelávania poslancov; Iné inštitúcie 37. vytvoril nové pracovné miesta v súvislosti s ďalším rozšírením, aby tak boli splnené príslušné potreby inštitúcií; obnovil časť rozpočtových prostriedkov, ktoré skrátila Rada, aby tak mohli inštitúcie riadne fungovať; 38. schvaľuje povýšenia na rozvoj kariéry v rámci ustanovení nového služobného poriadku, ako o ne požiadali inštitúcie a schválené Radou v návrhu rozpočtu; Oddiel II - Rada 39. je znepokojený v súvislosti s rozpočtovými prostriedkami pridelenými na pokrytie výdavkov SZBP a so zavedením niekoľkých rozpočtových riadkov týkajúcich sa činností spojených s EBOP/SZBP; pripomína, že rozpočty iných inštitúcií by mali pokrývať administratívne výdavky; 40. berie na vedomie vytvorenie 161 nových pracovných miest (1 A*15, 4 A*12, 6 A*11, 1 A*10 T, 8 A*9, 12 A*7, 58 A*5, 2 B*7, 6 B*6, 17 B*3, 23 CM, 23 C*1) a presunutie jedného pracovného miesta C*1 do Komisie; Oddiel IV - Súdny dvor 41. vyzýva Súdny dvor Európskych spoločenstiev, aby do 1. novembra 2005 zmenil a doplnil svoje administratívne rozhodnutie z 31. marca 2004 tak, aby sa vylúčilo používanie služobných vozidiel na súkromné účely; 42. rozhodol o týchto opatreniach v súvislosti s plánom stavu zamestnancov: - vytvoriť 5 nových trvalých pracovných miest (4 B*3 a 1 C*1), ktoré dopĺňajú 22 nových pracovných miest (2 A*14 T, 2 A*12 T, 3 A*11 T, 1 A*10 T, 4 A*6, 1 A*5, 1 B*5 T, 3 B*3, 3 B*3 T, 2 C*1 z toho 18 v novom Súde pre verejnú službu), ktoré už Rada schválila v návrhu rozpočtu, - vytvoriť 16 trvalých pracovných miest pre Rumunsko a Bulharsko (10 A*7, 2 B*3 a 4 C*1); 43. konštatuje, že bolo predložené rozhodnutie o konečnom počte pracovných miest v novom Súde pre verejnú službu a že bude prijaté v priebehu roka 2005; 44. rozhodol zvýšiť rozpočtové prostriedky, ktoré dala k dispozícii Rada v návrhu rozpočtu, o 3398000 EUR najmä na platy, externé tlmočenie a informačné technológie; Oddiel V - Dvor audítorov 45. vyzýva Dvor audítorov, aby do 1. novembra 2005 zmenil a doplnil svoje administratívne rozhodnutie z 15. júna 2004 tak, aby sa vylúčilo používanie služobných vozidiel na súkromné účely. 46. rozhodol o týchto opatreniach v súvislosti s plánom stavu zamestnancov: - vytvoriť 4 nové trvalé pracovné miesta (4 B*3), ktoré dopĺňajú 11 nových pracovných miest (10 A*6 a 1 B*3), ktoré už Rada schválila v návrhu rozpočtu, a odstrániť 1 dočasné pracovné miesto A*12; 47. rozhodol zvýšiť rozpočtové prostriedky ktoré dala k dispozícii Rada v návrhu rozpočtu, o 1555000 EUR najmä na platy; Oddiel VI - Európsky hospodársky a sociálny výbor 48. rozhodol o týchto opatreniach v súvislosti s plánom stavu zamestnancov: - vytvoriť 7 nových trvalých pracovných miest (7 B*3), ktoré dopĺňajú 28 nových pracovných miest (1 A*12, 23 A*6 a 4 B*3), ktoré už Rada schválila v návrhu rozpočtu; 49. rozhodol zvýšiť rozpočtové prostriedky, ktoré dala k dispozícii Rada v návrhu rozpočtu, o 1190000 EUR najmä na platy a na úpravu výdavkov súvisiacich s nehnuteľnosťami; Oddiel VII - Výbor regiónov 50. s uspokojením konštatuje, že výstavba budovy Belliard bola ukončená 15. júna 2004 a oceňuje skutočnosť, že Výbor regiónov spolu s Európskym hospodárskym a sociálnym výborom pravidelne informovali Európsky parlament o postupe stavebných prác; žiada oba výbory aby požiadali o správu poradenskej spoločnosti Sicabel, ktorá dozerala na stavebné práce od začiatku modernizačného projektu, aby sa potvrdilo, že projekt bol uskutočnený v súlade so zmluvou a jej dodatkami; žiada, aby sa správa predložila Európskemu parlamentu do 1. marca 2006; 51. rozhodol o týchto opatreniach v súvislosti s plánom stavu zamestnancov: - vytvoriť 11 nových pracovných miest (6 trvalých B*3, 2 dočasných B*3 a 3 C*1), ktoré dopĺňajú 20 nových pracovných miest (1 A*12, 18 A*6, z čoho 14 v súvislosti s jazykovými službami a 1 dočasného A*6), ktoré už Rada schválila v návrhu rozpočtu; 52. rozhodol zvýšiť rozpočtové prostriedky, ktoré dala k dispozícii Rada v návrhu rozpočtu, o 1259 500 EUR najmä na mzdy a na úpravu výdavkov súvisiacich s nehnuteľnosťami; Oddiel VIII (A) - Ombudsman 53. rozhodol o týchto opatreniach v súvislosti s plánom stavu zamestnancov: - vytvoriť 2 nové dočasné pracovné miesta (2 B* 3), ktoré dopĺňajú 4 nové pracovné miesta (3 A* 5 a 1 C*1), ktoré už Rada schválila v návrhu rozpočtu; 54. rozhodol zvýšiť rozpočtové prostriedky, ktoré dala k dispozícii Rada v návrhu rozpočtu, o 173056 EUR; Oddiel VIII (B) - Európsky dozorný úradník pre ochranu údajov 55. rozhodol o týchto opatreniach v súvislosti s plánom stavu zamestnancov: - vytvoriť 2 nové dočasné pracovné miesta (1 B*8 a 1 C*6), ktoré dopĺňajú 3 nové pracovných miesta (3 A*8), ktoré už Rada schválila v návrhu rozpočtu; 56. rozhodol zvýšiť rozpočtové prostriedky, ktoré dala k dispozícii Rada v návrhu rozpočtu, o 136600 EUR; * * * 57. poveruje svojho predsedu, aby postúpil toto uznesenie, spolu s pozmeňujúcimi a doplňujúcimi návrhmi k oddielom I, II, IV, V, VI, VII, VIII (A) a VIII (B) návrhu všeobecného rozpočtu, Rade, Komisii a ďalším príslušným inštitúciám a orgánom. [1] Ú. v. ES L 253, 7.10.2000, s. 42. [2] Ú. v. ES C 172, 18.6.1999, s. 1. Dohoda zmenená rozhodnutím 2003/429/ES (Ú. v. EÚ L 147, 14.6.2003, s. 25). [3] Prijaté texty, P6_TA(2005)0067. [4] Prijaté texty, P6_TA(2005)0181. --------------------------------------------------